నాకు కొంచెం కోడిగుడ్డు ఫ్రై చేస్తావా?
సరే, కోడిగుడ్డు ఫ్రై కదా, చేస్తా.
-అందులో చీజ్ కావాలా? -అవును, కొంచెం వెయ్.
నాకు మా పిల్లలతో కలిసి వంట చేయడం చాలా ఇష్టం, ఎందుకంటే కలిసి వంట చేస్తే
వాళ్లకు ఓర్పుగా పని చేయడం, అలాగే కొంచెం కెమిస్ట్రీ ఇంకా
లెక్కలు వేయడం నేర్పగలం.
అంటే నీ ఉద్దేశంలో, వంట వండడం ఒక ఉపమానం లాంటిదా?
ఎందుకంటే, ఒక విధంగా ఆలోచిస్తే
వంట చేయడం కూడా పిల్లల్ని పెంచడం లాంటిదే, కదా?
అంటే, మనకు వీలైనంతగా కృషి చేస్తాం. కానీ తుది ఫలితం అనుకున్నట్టు ఉంటుందని చెప్పలేం.
నిజమే. అంటే,
ఒక్కొక్క సారి ఉప్పు వాడటానికి బదులు పంచదార వాడినట్టే, పరిస్థితులకు తగని నిర్ణయాలు తీసుకుంటాం…
-అవును. -…అలాంటప్పుడు పని మళ్ళీ మొదలుపెట్టాలి.
నాకు ఉన్న మరొక ఆలోచన ఏంటంటే, పిల్లలు ఎంత ఎక్కువగా కష్టపడినా,
కొన్ని విషయాల్లో బెస్ట్ గా నిలవలేరు అని తెలిసేలా చేయడం కూడా తల్లిదండ్రుల బాధ్యతే.
-నిజం. -అది వాళ్లకు ఎంత ఇష్టమైనా కావచ్చు.
ఆ పని వాళ్లకు నచ్చవచ్చు.
అంటే, ఒక తల్లిగా పిల్లల్ని పెంచడం నేను చేసిన అతిగొప్ప పని,
అలాగే అతికష్టమైన పని కూడా.
నా పక్కనే ఉండి అలా ఫీల్ అవుతున్నావని
-తెలిసి సంతోషంగా ఉంది. -నిజం.
ఒక తల్లి, కూతురు మధ్య ఉండే బంధం
అత్యంత అసాధారణమైన, దగ్గరైన, అద్భుతమైన బంధం,
అలాగే చాలా కష్టమైనది కూడా, ఎందుకంటే,
జనం కూతురిని కాపాడుకుంటూ, మంచిగా పెంచాలని చూస్తారు,
కానీ, అదే సమయంలో తన కాళ్లపై నిలబడగల
-మహిళగా తీర్చిదిద్దడానికి ప్రయత్నిస్తారు. -అంటే…
అది చాలా కష్టమైన పని.
మన బంధం అంత కష్టంగా ఉండేదని నేను అనుకోను.
అంటే, నువ్వు కూడా టీనేజ్ వయసు దాటుకొని వచ్చినదానివే. నాకు అది గుర్తుంది.
సరే. యాక్షన్ షాట్.
ఇక్కడ కష్టపడి పని చేయడం తెలిసిన చాలా మంది మహిళలు ఉన్నారు.
నేను…
ఇదొక కుటుంబం. మనమంతా ఒక కుటుంబం.
అమ్మలు దమ్మున్న మహిళలు
జ్ఞాపకాలు
ఓరి, నాయనో.
ఒక ఆల్బమ్ లోని పేజీలు తిప్పుతుంటే నాకు భలే సంతోషంగా ఉంటుంది,
ఇలా జ్ఞాపకాలు నెమరు వేసుకోవడం నాకు చాలా ఇష్టం.
-భలే ఉంటుంది. -నాకు చాలా ఇష్టం.
మీ అమ్మమ్మ, మా అమ్మ, డోరతీ, నిన్ను ఎత్తుకొని దిగిన ఫోటో ఇది.
అలాగే… మేము పాపం మా నాన్నను కట్ చేసేసాం
కానీ ఆయన తన కర్ర పట్టుకుని అక్కడ నిలబడ్డారు చూడు.
నేను ఒకటి చెప్పాలి,
నువ్వు పుట్టినప్పుడు తీసిన ఈ ఫోటోలు చూస్తుంటే, నాకు ఒక బిడ్డ చేతిని
మొదటి సారి తీసుకున్నప్పుడు, అది ఎంత గొప్ప, పెద్ద బాధ్యతో
గుర్తుకు వస్తూనే ఉంటుంది.
ఎందుకంటే ఉన్నట్టుండి,
ఒక కొత్త, బుల్లి వ్యక్తి యొక్క పూర్తి బాధ్యత నాది అని మనసుకు తడుతుంది.
అది చెప్పాలంటే భయం పుట్టించే బాధ్యతే, కానీ…
నాకు ఇప్పటికీ గుర్తుంది, నా చిన్నప్పుడు నువ్వు ఈ విషయం అస్తమాను చెప్పే దానివి,
-నువ్వు తల్లివి కావడం అదే మొదటిసారి, అలాగే… -అవును.
…నేను ముందెప్పుడూ చిన్న బిడ్డగా లేను కాబట్టి
నన్ను ఎలా పెంచాలో నెమ్మదిగా తెలుసుకుంటాం అని
-అందుకు కాస్త సమయం పడుతుంది అని చెప్పే దానివి. -అవును.
చిన్నప్పుడు అలాంటి మాటలు వినడం నాకు నిజంగా మేలు చేసింది అనుకుంటున్నాను,
అలాగే నేను అమ్మను అయినప్పుడు నాకు ఆ సలహా బాగా పనికొచ్చింది.
-పిల్లల్ని పెంచడం… -అవును.
…అలాగే ఒక కూతురికి తల్లిగా
వ్యవహరించడం నిరంతరం ఒక కత్తిమీద సాములాంటిది.
అమ్మో. ఇది మనం కలిసి ఓటు వేయడానికి వెళ్లినప్పటి ఫోటో.
అప్పుడు మీ నాన్న ప్రెసిడెంట్ పదవికి పోటీ చేస్తున్నారు.
-ఇది, నాకు తెలిసి, 1992 అనుకుంటా. -1992. అవును.
పబ్లిక్ దృష్టిలో ఉండటం కారణంగా,
నీ మీద జనం కళ్ళు పడకుండా నాకు వీలైనంతగా ప్రయత్నించాను,
కానీ అదే సమయంలో ప్రపంచం నుండి నిన్ను వేరు చేయలేను కదా.
కాబట్టి ఆ రెండు విషయాల మధ్య బ్యాలెన్స్ తేవడానికి చూసేదాన్ని…
ఆ బ్యాలెన్స్ ఇంకా పరిణామాలు కాలక్రమంలో చాలా వరకు మారిపోయాయి.
అవును.
ఒక అమ్మగా ఉండటం, అత్యంత దమ్ముతో చేయవలసిన పని,
అలాగే మనం మాట్లాడబోతున్న ఈ అమ్మలు ఇంకా కూతుళ్లు
మనకు ఎంతో నేర్పబోతున్నారని నాకు అనిపిస్తోంది.
గోల్డి హాన్ ఇంకా ఆమె కూతురు కేట్ హడ్సన్ విషయంలో ఆ మాట నూటికి నూరు శాతం నిజం.
అంటే, పబ్లిక్ దృష్టిలో ఉండగా జీవితంలో ఎలాంటి
సవాళ్లు ఎదురవుతాయో గోల్డికి బాగా తెలుసు.
ఒక నటిగా, వృత్తి ప్రారంభంలో, ఆమె డిప్రెషన్ ఇంకా ఆందోళనతో బాధపడింది.
జనం మధ్యలోకి వెళితే చాలు, తల తిరిగిపోయేది.
ఒక్కసారిగా నాకు గుర్తింపు వచ్చింది, అప్పటికి నేను ఏమిటో నాకు కూడా తెలీదు.
కాబట్టి ఒక డాక్టర్ ని సంప్రదించాను.
ఆమె ధ్యానం చేయడం ప్రారంభించింది, అది చాలా వరకు సహాయపడింది,
చివరికి ఆమె పిల్లలకు ఒత్తిడిని ఎలా మేనేజ్
చేయాలో నేర్పించే ఛారిటీని కూడా స్థాపించింది.
కేట్ వాళ్ళ అమ్మకు ఉన్న యాక్టింగ్ నైపుణ్యాన్ని మాత్రమే కాదు
ఆమె తన శారీరక మరియు మానసిక ఆరోగ్యాన్ని జాగ్రత్తగా చూసుకొనే అలవాటును కూడా ఒడిసి పట్టుకుంది.
మనం ఇవాళ వాళ్ళతో తల్లి కూతురు మధ్య ఉండే బంధం గురించి,
అలాగే పిల్లల్లో ఆత్మవిశ్వాసం, మానసిక పటుత్వం ఇంకా ఆశావాదాన్ని ఎలా నింపాలనే విషయాలను మాట్లాడబోతున్నాం.
టోపంగా కాలిఫోర్నియా
గోల్డి ఇంకా కేట్ లు తమ బంధాన్ని బలపరచుకోవడానికి నాకు బాగా ఇష్టమైన డ్యాన్స్ ని
వాడుకొనే విధానం నాకు భలే నచ్చింది.
మనసు-శరీరం మధ్య బాలన్స్ ని పొందడానికి అది అద్భుతమైన మార్గం,
ఇవాళ వాళ్ళు మనల్ని కూడా తమతో డ్యాన్స్ వేయమని ఆహ్వానించారు.
అమ్మలు ఇంకా కూతుళ్లు.
-మిమ్మల్ని కలవడం చాలా సంతోషం. -హాయ్, బుజ్జి.
ఓరి, దేవుడా.
ఇవాళ మాతో ఏం చేయించాలని ప్లాన్ చేసారు?
మాకు ఏదో పాఠం నేర్పబోతున్నారు అనిపిస్తోంది.
నేను మా అమ్మతో మీరు ఈ టాంగో క్లాసుకు ఒప్పుకున్నందుకు సంతోషంగా ఉందని చెప్తున్నాను…
-ఓహ్, జోక్ చేస్తున్నావా? ఆమె చాలా సంతోషపడింది. -అంటే… నాకు చాలా సంతోషం వేసింది.
అంటే, నాకు డ్యాన్స్ అంటే చాలా ఇష్టం,
కానీ నేను టాంగో క్లాసుకు వెళ్లి పదేళ్లు అవుతుంది, కాబట్టి ఇవాళ మంచి టైమ్ అనుకుంటా.
గోల్డి హాన్ & కేట్ హడ్సన్
సరే, ఇది మంచి సమయం.
బంధాల గురించి మాట్లాడాలి అంటున్నారు కాబట్టి నేను ఒకటి చెప్పాలి,
నా చిన్నప్పటి నుండి నేను మా అమ్మతో కలిసి చేసిన పని ఏదైనా ఉందంటే అది ఇదే.
అమ్మ అన్నీ ఎక్కడపడితే అక్కడ వదిలేస్తుంది.
నేను, "ఓహ్. అమ్మ జాకెట్ ఇక్కడ ఉంది" అనుకోవాలి.
మేము ఎక్కడికైనా వెళితే, ఇంటికి వచ్చే సమయానికి అన్నీ నా దగ్గరే ఉంటాయి.
కళ్లద్దాలు, తాళాలు. "నా కారు తాళాలు ఎక్కడ ఉన్నాయి?"
నా దగ్గర ఉన్నాయి, అమ్మా. తాళాలు తీసుకున్నాను.
తను అబద్ధం చెప్తుంది అనాలనే ఉంది, కానీ అది నిజమే.
సరే. మేము రెడీ. అలాగే.
మేము ఏం చేయాలో చెప్పండి.
ఆర్జెంటీన్ టాంగో. ఇది ఇద్దరు కలిసి చేయాలి, కాబట్టి ప్రతీ ఒక్కరు 100% దృష్టి పెట్టి డ్యాన్స్ వేయాలి.
కార్లోస్ బారియోనుయేవో టాంగో బోధకుడు
భావావేశాలు టాంగోలో ఒక భాగం మాత్రమే.
డ్యాన్స్ వేసేవారి మధ్య ఉన్న కనెక్షన్ ముఖ్యం. నమ్మకం ఉండాలి. ఒకరిపై ఒకరు ఆధారపడాలి.
మయ్టే వాల్డెస్ టాంగో బోధకురాలు
మనం దేనినైనా మొదలుపెట్టే ముందు, దానికి ఒక విధానం ఉండాలి. సరేనా?
నేను లీడ్ చేయాలనుకుంటే, నా ఎడమ చేయి ఇలా బయటకు ఉంటుంది. సరేనా?
ఒకటి, రెండు.
ఇలా ఒక బాక్సులో ఉన్నట్టు డ్యాన్స్ వేయాలి.
ఆ తర్వాత లీడ్ చేసే దాన్ని బట్టి డ్యాన్స్ ఉంటుంది. మనసు ఉంటే మార్గం ఉంటుంది.
ఏం చేయాలో మీకే తెలుస్తుంది, అలా డ్యాన్స్ చేస్తూ పోవడమే.
-సరే. నువ్వు లీడ్ చేస్తావా, అమ్మా? -లేదు, నువ్వే లీడ్ చెయ్.
ఏం జరుగుతోంది? సరే.
ఈ సారి ఇలా పక్కకి వెళదాం.
-కుడి వై… -ఇటు వైపు.
నేను ఏం చెప్తే నువ్వు అదే చేస్తున్నావు.
కంట్రోల్ నా నుండి తీసేసుకుంది.
-మీరు ఒకరిని ఒకరు ఎలా లీడ్ చేసుకున్నారు? -ఇది భలే ఉంది.
ముందు నేను లీడ్ చేశా, కానీ కొంచెం సేపటికి మా అమ్మకు బోర్ కొట్టేసింది.
దాంతో నన్ను తిప్పింది.
నాకు కూడా అదే జరిగింది. నేను లీడ్ చేస్తుంటే, మా అమ్మ "సర్లే" అని ఆపేసింది.
"మీరే లీడ్ చేయండి, కానీ 20 సెకన్లు మాత్రమే."
-అలాగే ఉంది, కదా? -అవును.
ఇప్పుడు మీకు కొంచెం అలవాటు అయింది కాబట్టి,
ఇప్పుడు మీరు కార్లోస్ తో డ్యాన్స్ వేసే సమయమైంది.
మీరు వెళ్లి ఆ సోఫాలో కూర్చోండి.
-ఎవరైనా వచ్చి పిలిస్తేనే వస్తాం మరి. -అతనే వచ్చి మిమ్మల్ని పిలుస్తాడు.
-ఓహ్, అలాగా. -అంతే.
నాకు తెలిసి ముందు ఆమె వస్తుంది అనుకుంటా.
ఆయన నన్నే ఎంచుకున్నాడు.
అమ్మా.
భలే ఉంది.
-ఆమెకు సహజంగానే డ్యాన్స్ వచ్చు. -చాలా ట్యాలెంట్ ఉంది.
-బ్రావో. భలే ఉంది. -సూపర్! బాగా డ్యాన్స్ వేశావు.
నిన్ను చూస్తుంటే గర్వంగా ఉంది.
-కాసేపు బయటకు వెళదామా? -సరే.
భలే అందమైన రోజు.
మేము డ్యాన్స్ క్లాసు సమయంలో డ్యాన్స్ వేస్తుండగా ఆ డ్యాన్స్ లో మైమరచిపోవడం
ఎంత ముఖ్యమో మాట్లాడుకున్నాం.
మీరు, చెప్పాలంటే, మీతో మీరే ఒక్కటైపోతారు,
అది బుద్ధిపూర్వకంగా నడుచుకోవడానికి మనకు సహాయపడుతుంది.
అంటే, ఒక తల్లిగా మనం తెలుసుకోవాల్సిన ఒక విషయం ఏంటంటే,
మానసిక కనెక్షన్ అనేది నిజంగానే ఉండే ఒక విషయం.
కాబట్టి, మనం ఏం ఫీల్ అయితే పిల్లలు కూడా అదే ఫీల్ అవుతారు.
కాబట్టి పిల్లలతో మనం అలా కనెక్షన్ ఏర్పరచుకోవాలి.
అంటే, మా అమ్మ మనసుతో నాకు కనెక్షన్ ఉండటం వల్ల నా మానసిక స్థితి ఎలా ఉందనే
-విషయం తెలుసుకొనే అవకాశం నాకు దక్కింది. -అది… అవును.
కానీ నువ్వు కూడా మీ అమ్మ బాగా రాణించిన యాక్టింగ్ పరిశ్రమలో నటివి కావాలనుకున్నప్పుడు
ఆ విషయాన్ని మీరు ఎలా డీల్ చేసారు?
నాకు తెలిసి అప్పటికి నాకు, 11… లేదా 10 ఏళ్ళు అనుకుంటా, అప్పుడే నేను,
"అమ్మా, నేను నటిని అవుతా" అన్నాను.
అందుకు ఆమె, "సర్లే" అంది.
-"కాస్త నెమ్మదించు. నీ రూమ్ కి వెళ్ళు" అంది. -"వెళ్లి అయిదవ తరగతి పిల్లలా ఉండు."
"వెళ్లి అయిదవ తరగతి పిల్లలా ఉండు."
కానీ నువ్వు చేసిన ఒక పని ఏంటంటే
నేను ఒక పాత్రకు ఆడిషన్ ఇవ్వడానికి ఒప్పుకున్నావు. తను…
-అది దేనికో నీకు గుర్తుందా? -అవును.
అది… అది హావి మండల్ తో ఒక కామెడీ షో.
-పెద్ద కార్యక్రమమే. -వావ్.
అవును, అలాగే మా అమ్మ నాకు అది చెప్పలేదు,
కానీ నాకు ఆ పాత్రను ఇవ్వడానికి వాళ్ళు ముందుకు వచ్చారు.
-మీరు ఈమెతో ఏమని చెప్పారు? -వాళ్ళకు తను నచ్చింది.
-తనకు పాత్ర దక్కలేదని చెప్పారా? -ఓహ్, అవును.
"ఇంకొకరిని తీసుకున్నారు," "ఏం కాదులే" అన్నాను.
ఆ రంగం ఎలా ఉంటుందనే చిన్న రుచి నాకు తెలిసింది, తర్వాత మళ్ళీ నా బాల్యాన్ని మామూలుగా గడిపాను.
తన కాలేజీ చదువు పూర్తి అయ్యేవరకు వీలైనంతగా మామూలు జీవితమే గడపాలని
నేను ఆశపడ్డాను.
ఆ తర్వాత, అంతా తన ఇష్టం.
ఆ తర్వాత కంట్రోల్ చేయడం లాంటిది ఏం లేదు.
-అలా చేయడం సులభం కాదు. కానీ… -అలా చేయడం సులభం కాదు.
-ఈ మాటకు నువ్వు ఎప్పుడూ అంగీకరిస్తావు. -లేదు. అది మాకు బాగా తెలుసు.
ఎవరి మార్గాన్ని వారే ఎంచుకుంటారు, కదా?
తర్వాత, ఎప్పుడైనా ఏదైనా చెప్పవలసి వస్తే, మనం పిల్లలకు చెప్పాలి,
కానీ, ప్రతీ విషయంలో తల దూర్చకూడదు…
-అవును… నిజమే. -…ఎందుకంటే అలా చేస్తే ఏం ప్రయోజనం ఉండదు.
నేను చాలా "ధైర్యంతో" బయటకు వచ్చాను.
మరింత మనసు పెట్టి జీవితంలో ముందడుగు వేయడం నా వ్యక్తిగత ప్రయాణం.
ఎందుకంటే, నేను వ్యాపారాన్ని నిర్మించినా లేదా ఏదైనా సెట్ లో పని చేస్తున్నప్పుడు
మనం ఎంతో బలమైన కోరిక, ఐడియాలతో మొదలుపెడతాం.
కాబట్టి, యువతులకు నేను చెప్పేది ఏంటంటే, ముఖ్యంగా నాయకత్వ స్థానంలో ఉన్న అమ్మాయిలకు,
నాయకత్వం అనేది ఒక్క కోణం ఉన్న పని కాదు.
అనేక వ్యక్తిత్వాలు, రకరకాల బలాలతో, అన్నీ కలిస్తే ఒక అద్భుతమైన మార్పును
తీసుకురాగల పెద్ద ఇంద్రధనస్సు లాంటిది.
ఒక స్టేజిపై అడుగు పెట్టడం ఎంతో దమ్ముతో చేయాల్సిన పని, ఇది కూడా అంతే.
-నువ్వు భలే ముద్దొచ్చేస్తున్నావు. -నీకు పార్టీ చేసుకోవాలని ఉందా?
హిల్లరీని చూస్తే, "పదా డ్యాన్స్ వేద్దాం" అన్నట్టు ఉంది.
కొంచెం చూసుకో. వూ!
అమ్మలు గుద్దుకుంటున్నారు.
-ఇది మా అమ్మ ఇంకా నేను కలిసి… -ఓరి, నాయనో. నువ్వు భలే ముద్దుగా ఉన్నావు.
…దిగిన ఫోటోలు, నాకు చాలా ఇష్టమైనవి.
-నువ్వు చాలా ముద్దుగా ఉన్నావు. -అవును, నిజమే. నన్ను చూడు.
కానీ నన్నెప్పుడూ నువ్వు ఇలా సిద్ధం చేసి ఫోటోలు తీయలేదు ఎందుకు?
నువ్వు అందుకు ఒప్పుకునే దానివి కాదు.
నీకు చిన్నప్పటి నుండి ఏం బట్టలు వేసుకోవాలనే విషయంలో
చాలా చాదస్తం ఉండేది.
ఇది మా అమ్మ హైస్కూల్ నుండి పాస్ అయినప్పటి ఫోటో.
మీ అమ్మమ్మ తాతయ్యలు తనను ఇంట్లో నుండి వెళ్లగొట్టిన తర్వాత కూడా పాస్ అయిందంటే
-అది నిజంగా చాలా గొప్ప విషయం. -నిజం.
ఒక్క మాటలో చెప్పాలంటే, తనను వాళ్ళు వద్దనుకొని విడిచిపెట్టేసారు…
-తన అమ్మానాన్నలు, తర్వాత బామ్మ తాతయ్య కూడా. -అవును.
మా అమ్మను చూస్తూ, తన జీవితం గురించి ఆలోచిస్తుంటే
ఒక తల్లిగా ఆమె ఎంత కష్టపడి పని చేసిందో తలచుకుంటుంటేనే ఆశ్చర్యం వేస్తుంది,
తనకంటూ అమ్మా నాన్నలు లేకుండానే అదంతా చేసింది.
తల్లి కావడం, తల్లిలా బ్రతకడం మధ్య ఉన్న వ్యత్యాసం అదే కదా?
అవును.
ఎందుకంటే ఒక బిడ్డను నిజంగా అమ్మ ప్రేమతో చూస్తే, వారిని ఎన్నటికీ వదులుకోలేం.
కయేన్ డోరోషో ఎల్.జి.బి.టి.క్యూ కార్యకర్త / జి.ఎల్.ఐ.టి.ఎస్ ఫౌండర్
అది ఆలోచిస్తే, నాకు కయేన్ గుర్తుకు వస్తుంది, ఆమె తాము గే లేదా ట్రాన్స్ జెండర్ అయినందుకు
ఇళ్ల నుండి వెళ్లగొట్టబడి, తమకంటూ భవిష్యత్తు లేదు అనుకున్న ఎందరో పిల్లలకు
ఇప్పుడు ఒక తల్లిగా వ్యవహరిస్తోంది. అలాంటి ఒక సమాజాన్ని ఏర్పరచింది.
ఎంపికల ద్వారా నిర్మించబడిన కుటుంబాన్ని స్థాపించింది.
-నిజం. రక్త సంబంధం కాదు, కానీ… -ఆత్మ సంబంధం.
క్వీన్స్ న్యూ యార్క్
హలో, ఇక్కడ పార్టీ జరుగుతోందని విన్నాను.
-ఎలా ఉన్నారు? పదండి. అవును, సరే… -ఇక్కడ చాలా మంది ఉన్నారు.
-అందరికీ హాయ్. -కొంతమంది ఫ్రెండ్స్ వచ్చారు.
-హాయ్. -హాయ్.
ట్వింకిల్ అరియా పాల్
-నా పేరు ట్వింకిల్. మిమ్మల్ని కలవడం సంతోషం. -మిమ్మల్ని కలవడం కూడా.
-ఇది మా విద్యార్థుల్లో ఒకరు. -మిమ్మల్ని కలవడం సంతోషం.
డోర్కస్ అదెదోజ
-జోక్ చేస్తున్నారు కదా. ఓరి, నాయనో. -అవును. నేను మెయిల్మ్యాన్ లో చదువుకున్నాను. అవును.
అది భలే విషయం.
డోర్కస్ నాకు ఫోన్ చేసి, "మా ప్రొఫెసర్ చెల్సీ" అన్నప్పుడు,
-"మేము మంచి పనే చేసినట్టు ఉన్నాం" అన్నాను. -అవును.
కయేన్ 2015లో గ్లిట్స్ ని ప్రారంభించింది.
గేస్ & లెస్బియన్స్ కలిసి ట్రాన్స్ జెండర్ సమాజంలో బ్రతుకుతున్నారు
ప్రస్తుత రోజుల్లో భారీ శాతంలో రోడ్డున పడుతున్న
ట్రాన్స్ యువత కోసం అందరినీ కలుపుకుని నీడను ఇచ్చే ఒక సమాజం.
అంతే కాదు, ఈమె ఆ పిల్లలకు నీడను ఇవ్వడం కంటే ఇంకా చాలా చేస్తుంది.
వాళ్లకు ఒక ట్రైన్ కార్డు తీసి, హెచ్.ఐ.వి టెస్టు చేయిస్తే సహాయం చేసినట్టు అయిపోదు.
వాళ్ళు జీవితంలో ఎక్కడికి వెళ్లాలనుకుంటున్నారో అక్కడికి చేర్చాలి.
విద్య. అంతా అక్కడి నుండే మొదలవుతుంది.
నాకు ఒక హైస్కూల్ డిప్లొమా లేని సమయంలో నేను ఆమెను కలిసాను.
ఇప్పుడు నేను ఆకురాలుకాలంలో డిగ్రీ పూర్తి చేసుకుంటున్నాను,
అలాగే ఆమె సహాయంతో కొలంబియా లేదా జార్జ్ టౌన్ కాలేజీలో చేరాలి అనుకుంటున్నాను.
-ఆమె లాయర్ కావాలనుకుంటుంది. దానికి నేను సపోర్ట్ చేస్తా. -సూపర్!
అలాగే ఈ పిల్ల, చాలా తెలివైంది.
వెనెస్సా వార్రి
ఆమె త్వరలోనే మాస్టర్స్ ఇంకా పీ.హెచ్.డి పూర్తి చేస్తుంది.
-దేనిలో పీ.హెచ్.డి చేస్తున్నావు? -సామాజిక సంక్షేమం.
-ఈమె సహకారం నీకు చాలా సహాయపడింది, కదా? -కచ్చితంగా. అవును.
ఈమె సహకారం అలాగే చిన్న చిన్న బెదిరింపులు.
నాకు వీలైనన్ని విధాలుగా ప్రోత్సహించాను.
ఒక అమ్మగా ఉండటం చాలా గొప్ప విషయం అని నా ఉద్దేశం.
నేను ప్రేమించే పిల్లల్లో ఈ ప్రపంచం నలుమూలలా ఎందరో ఉన్నారు.
మమ్మల్ని సాధారణంగా క్రిస్మస్, థాంక్స్ గివింగ్, ఈస్టర్,
లేదా జనం తమ కుటుంబాలతో జరుపుకునే చాలా వేడుకలకు ఆహ్వానించరు,
కాబట్టి వీరికి అమ్మగా ఉండటం ద్వారా వారు ఎన్నో దశాబ్ధాలుగా కోల్పోయిన ఆ సంతోషాన్ని
నేను వాళ్లకు ఇవ్వడానికి నాకు ఒక అవకాశం దొరుకుతుంది.
సహజంగా, నాలాంటి వారు మా మనసుకు నిజాయితీగా బ్రతకాలి అనుకున్నప్పుడు
కుటుంబం నుండి ఎలాంటి సహకారం దొరకక పోవడం వల్ల ఇంటి నుండి పారిపోతారు.
కానీ మా ఆ ప్రయాణంలో మాకు సహకారం అందించే
తల్లిదండ్రులు మాకు ఉండి ఉంటే మా జీవితాలు ఎలా ఉండేవి?
కాబట్టి, ఆమె కలుసుకునే అనేకమంది యువతకు
ఆమె ఆ లోటును తీర్చుతుంది.
-అది నిజంగా ఒక అమ్మ చేసే పనే. -అవును.
మనం స్వయంగా ఎదుర్కొన్న వాటిని ఎలా జయించామో
పిల్లలకు నేర్పకపోతే, మనం వారికి ఏదీ సరిగ్గా నేర్పలేము.
అవును.
నేను టీనేజర్ గా ఉన్నప్పుడు ఇల్లు వదిలి వచ్చేసాను.
నాకు ఒక అమ్మ ఉండేదని నేను చెప్పలేను.
కొన్ని షరతులతో మాత్రమే ఆమె నాకు అమ్మ.
నేను అంగీకరించలేని షరతులు,
నా స్వీయ-గుర్తింపును వదులుకోలేని షరతులు.
నా జీవితంలో సగం చావాలనే కోరికతో గడిపాను. ఆ ఫీలింగ్ నన్ను వదిలిపోయేది కాదు.
ఫ్లాలెస్ సబ్రిన ఎల్.జి.బి.టి.క్యూ కార్యకర్త
ఫ్లాలెస్ సబ్రిన,
లింగ గుర్తింపు సమస్యతో బాధపడుతున్న యువకుడిగా ఉన్నప్పుడు
ఆమె నాకు ఎంతో సహాయం చేసింది.
మా అమ్మ నన్ను జాక్ అని పిలుస్తుంది, కానీ నేను సబ్రిన అనే పేరుతోనే పని చేస్తాను,
అలాగే ఈ ప్రపంచ రాణులందరూ నన్ను సబ్రిన అనే పిలుస్తారు.
ఫ్లాలెస్ నాకు ఒక ట్రాన్స్ జెండర్ అమ్మగా ఉండటం వల్ల
నేను ప్రాణాలతో నిలబడగలిగాను.
నేను నీడ లేక, సెంట్రల్ పార్క్ లో బ్రతుకుతున్న సమయంలో,
ఆమె నన్ను పార్కులో చూసి, నా దగ్గరకు వచ్చి, "లెగు" అంది.
నేను ఆమెతో, "నీతో నేను రాను" అన్నాను.
అందుకు ఆమె, "నువ్వు రావాల్సిందే, నీ బ్యాగులు తీసుకొని రా" అంది.
అప్పుడు మేము ఆమె బిల్డింగ్ దగ్గరకు వెళ్ళినప్పుడు, ఆ తలుపు తెరిచి ఉంది.
అప్పుడు ఆమె, "నా తలుపు తెరిచే ఉంటుంది. నీకు తెలుస్తుంది.
నీలాంటి వారు ఎప్పుడైనా సరే నా ఇంట్లోకి రాగలగాలనే ఉద్దేశంతో నేను ఇంటికి తలుపులు వేయను" అంది.
వావ్. మీరు ఆమెను ముందెప్పుడైనా కలిసారా?
లేదు. ఆ తర్వాత ఆమె అత్యంత గొప్ప పని చేసింది,
ఆమె నన్ను మా అమ్మ ఇంటికి తీసుకెళ్లి, లింగ గుర్తింపు సమస్య గురించి మా అమ్మకు వివరించింది.
ఒక ఫోబియా ఉన్న అమ్మతో తన బిడ్డను
అలా వీధిపాలు చేయకూడదు అని చెప్పడానికి
బయట ఎంతమంది శ్రద్ధ చూపుతారు చెప్పండి?
నేను ఆమె నుండి అలాంటి ఎన్నో గొప్ప విషయాలు తెలుసుకొని వీరికి నేర్పుతున్నాను.
ఆమె నాకు మాతృ ప్రేమ రుచి చూపించింది. నేను జీవితంలో ఆ ప్రేమను అనుభవించటం అదే మొదటిసారి.
జాక్విన్ రెమోర
నా జీవితాన్ని అంతకంటే ఏదీ ఎక్కువగా మార్చలేదు.
అంటే, నేను ఒక 15 ఏళ్ల ట్రాన్స్ జెండర్ అమ్మాయిగా
సాన్ ఫ్రాన్సిస్కో వీధుల్లో పరిగెడుతున్న సమయంలో,
అయితే సెక్స్ పని చేయాలి, లేదా అందం ఉంటే వినోద వృత్తిలో చేరాల్సిన పరిస్థితి.
అందరిలా మామూలు ఉద్యోగాలు చేయడం
చదువుకోవడం అనేవి మాకు అందని ద్రాక్షలు.
కాబట్టి, నేను ఇలా చదివి, ఉన్నత స్థితికి వెళ్లడం ద్వారా ఇంకొకరు "నేను కూడా ఇది చేయగలను" అనుకోవాలి.
-ఇది సాధ్యం అని నువ్వు చూపిస్తున్నావు. -సాధ్యం అని నేను చూపుతున్నాను.
తనకు తనపై నమ్మకం లేని సమయంలో, నేను ఆమెను నమ్మాను.
ఈ బిడ్డలందరిపై నాకు నమ్మకం ఉంది.
ఇప్పడూ నేను, మా అమ్మా మళ్ళీ కాస్త మామూలుగా మాట్లాడుకుంటున్నాం…
కయేన్ ఇంకా వాళ్ళ అమ్మ
…ఇంకా కాస్త కోపం ఉంది అనుకోండి,
కానీ ఒక విషయం చెప్పాలి.
మేము ఒక పార్టీ ఏర్పాటు చేసినప్పుడు, మా అమ్మ చాలా తికమక పడింది.
ఎవరిని చూసినా వారు మగా, ఆడా అని చెప్పడానికి లేదు, అన్ని విధాల వారూ వచ్చారు.
మా అమ్మ, తన అమాయకత్వాన్ని ఆ దేవుడు దీవించుగాక, నాతో,
"నేను కూడా ట్రాన్స్ జెండర్" అంది.
అప్పుడు నేను, "అమ్మా" అన్నాను. ఆమె, "నాకు తెలుసు. అలా అనాలనిపించింది" అంది.
ఆ క్షణం, నేను ఆమెను పూర్తిగా క్షమించాను.
ఇవి నీకు 12 ఏళ్ళప్పుడు తీసిన మంచి ఫోటోలు.
వైట్ హౌస్ లో.
చూడు. నువ్వు అప్పటికి నా అంత ఎత్తు అయిపోయావు.
నాకు ఇది చాలా ఇబ్బందికరమైన సందర్భం.
ఇది నాకు చాలా ప్రాముఖ్యమైన సందర్భం, ఆ మాట చెప్పి తీరాల్సిందే.
నాకు తెలిసి, అందరి ముందు నేను ఒకరి వెనుక ఒకరం…
-అవును. నువ్వు అలాగే చేసావు. -…నిలబడి ఫోటో దిగేలా చేశా అనుకుంటా.
అది భలే విషయం.
చాలా బాగుంది.
ఆసక్తికరమైన విషయం ఏంటంటే, 12, 13 ఏళ్ల ప్రాయంలో ఉన్న పిల్లలు
తమకు భూమి పై ఎక్కడ స్థిరమైన స్థానం ఉందా అని చూస్తుంటారు,
అలా చూసినప్పుడు కనిపించే మొదటి ప్రదేశం వారి కుటుంబమే.
అలాగే తమ పిల్లలకు కావాల్సినది అందించడానికి
అమ్మలు ఎంత దూరమైనా వెళ్ళడానికి వెనుకాడరు.
అందుకే నాకు మరియం ఆల్ సుల్తాన్ తో మాట్లాడాలని ఉంది.
ఆమె సౌదీ అరేబియా నుండి వచ్చిన ఒక తల్లి,
నెమ్మదిలేని దాంపత్య జీవితంలో మగ్గుతూ ఇబ్బంది పడిన మహిళ,
మ్యాజిక్ చేయడాన్ని నిషేధించడం మాత్రమే కాకుండా
ఆడవారి జీవితాల్లో ఇంకా అనేక విషయాలను తమ మగవారే నిర్ణయించే సంప్రదాయం
ఉన్న దేశంలో ఆమె మెజీషియన్
కావాలని ప్రయత్నించింది.
ఆమె తన కూతురును తీసుకొని,
-తనకు తెలిసిన అన్నిటినీ వదిలిపెట్టి… -అంటే, ఎంత దమ్మున్న నిర్ణయమో.
…తన బిడ్డకు మంచి అవకాశాలను అందించాలనే
కోరికతో తన దేశాన్ని వదిలేసి వచ్చింది, సరేనా?
తన కూతురికి మ్యాజిక్ లేదా మరే ఇతర విషయంలో అయినా పూర్తి స్వేచ్ఛను ఇవ్వడానికి
ఆమె ఆ పని చేసింది.
-ఏ విషయంలో అయినా. -ఏ విషయంలో అయినా.
బహుశా ఇవాళ వాళ్ళు మనకు ఏమైనా కిటుకులు నేర్పుతారేమో.
వాటి ద్వారా మనకు ఏమైనా తెలుస్తుందో లేదో.
నాకు తెలీదు. వెళ్లి కలిస్తేనే తెలుస్తుంది.
లాస్ ఏంజెలెస్
ఇదే ఇల్లు.
"ముందుకు రా. ఆర్టెమిస్ గుడ్లగూబ."
"ప్రవేశించడానికి మ్యాజిక్ పదాలు పలకాలా"?
అబ్రకదబ్ర?
ఓపెన్ సిసామే?
అబ్బో, చూసావా అమ్మా.
సరే. వెళదాం పదా.
"మాయా ఇర్మ తనతో కలిసి ఎంజాయ్ చేయడానికి మిమ్మల్ని పియానో గదిలోనికి ఆహ్వానిస్తోంది."
నాకు సంగీతానికి అనుగుణంగా అడుగులు వేయాలేమో అనిపిస్తోంది.
ఓహ్, వావ్!
తన చిన్ననాటి నుండి, మరియం మ్యాజిక్ ని ప్రాక్టీసు చేస్తూ ఉండేది,
అలాగే 2013లో యునైటెడ్ స్టేట్స్ కి వచ్చిన తర్వాత కూడా ఆమె దానిపై ఉన్న ఇష్టాన్ని వదులుకోలేదు.
మరియం అల్-సుల్తాన్
-హాయ్, మరియం ఇంకా జూడి. -స్వాగతం.
హాయ్, జూడి, నిన్ను కలవడం…
మరియం కూతురు, జూడికి కూడా మ్యాజిక్ అంటే ఇష్టం పుట్టింది.
ఇప్పుడు లాస్ ఏంజెలెస్ లో పేరుగాంచిన మ్యాజిక్ భవనంలో
మనం వారిద్దరూ పర్ఫామ్ చేస్తుండగా చూడబోతున్నాం.
-ప్రజల లాగే… -…మేము కూడా అనేక రంగుల్లో ఉంటాం.
-అనేక ఛాయలలో. -అనేక ఆకారాల్లో.
-అనేక ఇష్టాలతో. -అలాగే అనేక వ్యక్తిత్వాలతో.
దురదృష్టవశాత్తు, మన మధ్య ఉండే వ్యత్యాసాలే మనల్ని వేరు చేస్తుంటాయి.
చరిత్రను తిరగేస్తే, ఆ తేడాల కారణంగా అనేక ఘర్షణలు చోటు చేసుకున్నాయి.
-పితృస్వామ్యం. -జాతి వివక్ష.
బానిసత్వం.
యుద్ధాలు.
హిల్లరీ, మీ జీవితంలో మీరు ప్రజల నుండి వేరైపోయాను అని అనుకున్న సందర్భాన్ని గుర్తుచేసుకుంటూ
ఈ దారాన్ని ఇలా తెంచండి.
అలాగే చెల్సీ, మీరు కూడా అలాగే చేయండి.
అది ఎంతో బాధాకరమైన విషయం, కదా?
అయినప్పటికీ, మనల్ని ఒకటి చేయగల విషయాలు…
ఎన్నో ఉన్నాయి.
సరే, హిల్లరీ, ఇప్పుడు ఆ దారాలను చేతిలోకి తీసుకొని
చిన్న ఉండలాగ చుట్టండి.
బాగా చేసారు.
మన మధ్య ఉన్న కామన్ విషయాలపై దృష్టి నిలిపినప్పుడు…
…మనం ఐకమత్యాన్ని అలాగే మన మధ్య ఉండే మానవత్వాన్ని కనుగొంటాం.
నిజం ఏంటంటే మన మధ్య ఉన్న తేడాలతో పోల్చితే…
…మన మధ్య ఉండే పోలికలే ఎక్కువ.
-వావ్. -కలిసికట్టుగా ఈ ప్రపంచాన్ని మెరుగైనదిగా తీర్చిదిద్దగలం.
-అది భలే ఉంది. -ఓరి, నాయనో!
-అందుకు ఆమెన్ అనాల్సిందే. కదా? -ఆమెన్. వావ్.
మీ ఉద్దేశంలో మ్యాజిక్ చేస్తున్న మొట్టమొదటి సౌదీ మహిళ మీరే అనుకుంటున్నారా?
నా చిన్నప్పుడు,
ఏది ఏమైనా మహిళలకు స్టేజిపై ప్రదర్శించే వీలు లేదు.
అంటే మ్యాజిక్ మాత్రమే కాదు.
ఏ విషయంలోనూ స్టేజిపైకి ఎక్కలేం.
కాబట్టి ఇది చేస్తున్న మొదటి మహిళను నేనా కాదా అని నాకు తెలీదు.
నేను అమెరికా వచ్చిన తర్వాత నుండే జనం ముందు
మ్యాజిక్ చేయడం ప్రారంభించాను.
అయితే మీరు ఇక్కడికి వచ్చిన విధానం ఎలా జరిగిందో కాస్త చెప్పండి.
అది చాలా కష్టపడి తీసుకున్న నిర్ణయం. ఇప్పటికీ కూడా.
చెప్పాలంటే, నేను అమెరికా వచ్చేటప్పటికి నాకు ఇంకా పెళ్ళై ఉంది.
నేను నా బిడ్డతో వచ్చాను.
అలాగే అక్కడ ఉండగా నేను విడాకులు తీసుకోవాలని అనుకున్నాను,
కానీ అది చాలా కష్టం.
సౌదీ అరేబియాలో ఆడవారు విడాకుల కోసం అభ్యర్థించలేరు.
మగవారే ఆడవారికి విడాకులు ఇవ్వగలరు.
కాబట్టి అప్పుడు నా జీవితం మాత్రమే కాకుండా
ఆడపిల్ల అయిన కారణంగా నా బిడ్డ జీవితాన్ని కూడా వారే కంట్రోల్ చేస్తున్నారు
అని నాకు అనిపించింది.
కాబట్టి నేను ఇక్కడే ఉండిపోయి, ఆశ్రయం కోసం అప్లై చేశాను.
అలా ఇక్కడ ఉంటున్నా. అవును.
అంటే, ఇక్కడ నడుస్తుండగా, నేను చాలా మంది మగ మెజీషియన్లను చూస్తున్నాను.
అలాగే చిన్ననాటి నుండి మెజీషియన్ అంటే మగ వ్యక్తే
ఆడవారు కేవలం సహకారం అందించడానికి అన్న భావనతో పెరిగాను.
-అవును. -కానీ మీరు ఆ పద్ధతులను చెరిపేస్తున్నారు.
ఈ రంగంలోకి రావడం ఒక మహిళకు కష్టం కావచ్చు.
మగవారైయ్యుంటే, వారికి మేజిక్ చేయడం సంకోచం లేకుండా నేర్పించేవారు.
కానీ బహుశా మహిళ కావడం వల్లేమో,
వాళ్లకు సహాయకురాలిగా ఉండమని అడిగేవారు.
కాబట్టి ఈ లింగ ఆధారిత నియమాలను చేధించడానికి కాస్త సమయం పట్టింది.
ఆడవారు ముందడుగు వేసిన ప్రతీసారి, పెద్ద ఎదురుదాడి జరుగుతుంది.
సమాజంలో ఉన్న వారు, పని ప్రదేశంలో ఉండేవారు ఆ పురోగతిని వెనక్కి నెట్టడానికి చూస్తారు.
మీ కూతురు జూడి విషయంలో ఏం జరగాలని ఆశపడుతున్నారు?
ఆమెకు ఎలాంటి భవిష్యత్తు ఉండాలని కోరుకుంటున్నారు?
నా చిన్నప్పుడు, ఆడవారికి, మగవారికి కచ్చితమైన నియమాలు ఉండే సంస్కృతిలో పెరిగాను,
వాటిని ఎవరూ మీరడానికి వీలు లేదు.
బలవంతంగా ఇంటికి మాత్రమే పరిమితమయ్యాను, ఒకే విధమైన బట్టలు వేసుకునేదాన్ని,
ఆడవారు అది చేయకూడదు, ఇది చేయకూడదు అంటూ ఎన్నో అడ్డంకులు ఉండేవి.
కానీ నా కూతురు తను ఆశించినదానిని పొందగల స్వేచ్ఛతో ఎదగాలి.
తను ఏం కావాలనుకునే విషయంలో ఎలాంటి పరిమితులు లేవు.
ఆ విషయం నాకు చాలా నచ్చింది.
-ఇవిగో మీ పెళ్లి ఫోటోలు! -అవును.
మనం ఇవాళ దమ్మున్న మహిళల గురించి మాట్లాడుకుంటున్నాం కాబట్టి…
నేను బామ్మను బాగా మిస్ అవుతున్నాను. రోజూ తన గురించి ఆలోచిస్తూ ఉంటాను.
ఇవన్నీ చూస్తుంటే నాకు ఎన్నో జ్ఞాపకాలు గుర్తుకొస్తున్నాయి.
మనం కలిసి దిగిన ఈ ఫోటోలు నాకు చాలా నచ్చాయి.
అలాగే, నేను నా మాతృ జ్ఞానాన్ని నీకు పంచడానికి
ప్రయత్నిస్తున్నా నువ్వు మాత్రం పట్టనట్టు నిలబడిన ఈ ఫోటో
అంటే నాకు చాలా ఇష్టం.
-నువ్వు నా మాట అస్సలు వినడం లేదు. -చూడు, నేను నిన్నే అనుకరిస్తున్నాను.
-నిన్ను చూసి నేర్చుకుంటున్నాను. -అది నిజమే.
నువ్వు నడుం మీద చేతులు ఉంచుకున్నావు. నేను కూడా నడుంపై చేతులు వేసాను.
అది నిజమే.
ఒక తల్లిగా నేను ఎంత సంతోషంగా ఉన్నా, నిన్ను ఎలా పెంచుకోగలనో అని కాస్త భయం ఉండేది.
కానీ అన్నీ లోపం లేకుండా ఎవరూ చేయలేరు,
అలా చేయడం ఎవరివల్లా కాదు.
-అది మనకు మంచిది కూడా కాదు. -మంచిది కాదు.
-అది చాలా చెడ్డ అంచనా, -అవును, అలాగే అది అసాధ్యమైన విషయం.
అందుకే నేను కుడ్జీ కుటుంబం కథను వినాలనుకుంటున్నాను.
ఆమె ఒంటరిగా తన బిడ్డను పెంచి పెద్ద చేసిన ఒక వలస వచ్చిన తల్లి సింథియా.
విషయం ఏంటంటే, తర్వాత ఆమె డాక్టర్ కావడం మాత్రమే కాదు.
ఆమె కూతురు కూడా డాక్టర్ అయింది.
ఒక అమ్మాయిని దమ్మున్న మహిళగా ఎలా పెంచాలి అని వారితో మాట్లాడాలంటే నాకు కాస్త కంగారుగా ఉంది.
అన్నీ పర్ఫెక్ట్ గా ఉండాలి అనే ధోరణి నుండి ఎలా బయటపడాలి?
లెనక్స్ మసాచుసెట్స్
మేము కొంత రీసెర్చ్ చేసాం,
మాకు తెలిసి, ఒకే సమయంలో మెడికల్ స్కూల్ కి వెళ్లి…
డాక్టర్ సింథియా కుడ్జి-సిల్వెస్టర్
…ఆ తర్వాత కలిసి రెసిడెన్సీ చేస్తున్న
తల్లి కూతుళ్ళ జంట మాకు ఇంకొకటి కనిపించలేదు.
ఆ విషయం మేము కూడా గూగుల్ చేసాం.
అయితే మాకు మీ బ్యాక్ గ్రౌండ్ గురించి కొంచెం చెప్పండి.
నేను నర్సింగ్ స్కూల్ కి వెళ్ళాను, సరేనా?
నేను ఎనిమిది సంవత్సరాలు నర్సుగా పని చేశాను.
అప్పటికి జాస్మిన్ ఇంకా చిన్నపిల్ల కావడంతో
నేను మెడికల్ స్కూల్ కి వెళ్లలేకపోయాను.
డాక్టర్ జాస్మిన్ కుడ్జి.
నేను, "ఒకటి చెప్పనా? నేను ఒక నర్సుగా పని చేస్తాను" అనుకున్నాను.
డాక్టర్ కావాలని ఎప్పుడు అనిపించింది?
నేను నిరంతరం మా అమ్మతోనే ఉండేదాన్ని కాబట్టి, మొదటి నుండి
మెడికల్ స్కూల్ కి వెళ్లాలనే ఉద్దేశం ఉండేది.
అంటే, చివరికి తను క్లాసులు తీసుకుంటున్నప్పుడు,
అంటే, నర్సింగ్ క్లాసుల సమయంలో ఫిజిక్స్ క్లాసు తీసుకునేటప్పుడు కూడా
నేను తనతోనే ఉండేదాన్ని.
చెప్పాలంటే, తాను డాక్టర్ కావాలనేది నాకు మొదటి నుండి ఉన్న కోరిక.
-అవునా? -నేను, "దీనిని స్టెతస్కోప్" అంటారు అని నేర్పేదాన్ని.
అంటే ఆమె ఆపరేషన్ ఆట ఆడేటప్పుడు,
మీరు నిజంగానే కంగారు పడేవారు కదా?
-"అక్కడ అలా చేయకూడదు." అవును. -"అలా చేయకూడదు."
నా చిన్నప్పుడు, నేను స్ఫూర్తిని పొందడానికి తగినంతమంది ఆఫ్రికన్ అమెరికన్
హీరోలు ఎవరూ లేరు.
అలా మనం స్ఫూర్తి పొందడానికి, వారు చేసినవి మనం కూడా చేయగలం అనుకోవడానికి ఎవరూ లేకపోతే
అప్పుడు ఏ పని చేయడమైనా ఇంకా కష్టం అనిపిస్తుంది, సరేనా?
అలాగే ఈమెపై నేనే అత్యంత బలమైన ప్రభావాన్ని చూపగలను అని నాకు తెలుసు, సరేనా?
కాబట్టి నేను పట్టువిడవకుండా కష్టపడాల్సిందే.
నేను సాధించలేకపోతే, తను కూడా నిరుత్సాహ పడటానికి అవకాశం ఇచ్చినట్లు అవుతుంది.
అందుకు నేను మా అమ్మకు థాంక్స్ చెప్పాలి.
ఎందుకంటే, తను అన్నట్టే,
ఆమె చేయడం చూసిన తర్వాత నేను కూడా, "ఓహ్, అది నేను కూడా చేయగలను" అనుకున్నాను.
అంటే, నా మనసులో ఎలాంటి సందేహం రాలేదు.
కాబట్టి నా జీవితానికి మార్గనిర్దేశం చేసింది మా అమ్మ.
నీ కష్టం కూడా కొంచెం ఉందిలే.
-అవును, నిజమే. -అంటే, సరే.
కూడ్జిలకు ఉన్న ధైర్యం మమ్మల్ని కూడా మాకు ఉన్న భయాన్ని పోగొట్టుకోవాలి అనే స్పూర్తితో నింపింది,
అందుకు దగ్గరలో ఉన్న తేనెటీగల తోటకు వెళ్తున్నాం.
వీటిని అంగీలాగ పై నుండి వేసుకోవచ్చు.
మీరు తలకు హెల్మెట్ వేసుకోనక్కరలేదు.
మనం తేనెటీగలు ఉన్న ప్రదేశానికి వెళ్లిన తర్వాత మీరు దానిని వేసుకోవచ్చు.
-సరే, అలాగే. -తేనె పట్టు దగ్గరకు వెళదామా? సరే!
నేను డాక్టర్ ల మధ్య ఉన్నానని గమనించారా?
-నా ఆఫీసుకు స్వాగతం. -ఓహ్, వావ్.
మీరు ఇప్పుడు దాదాపు లక్ష…
ఫెలిషియా పుల్లి తేనెటీగల పెంపకందారు
-…తేనెటీగల ముందు ఉన్నారు. -ఓరి, నాయనో.
తేనెటీగల్లో నాకు నచ్చే విషయం ఏంటంటే, ఇది చాలా నిస్వార్థంగా పని చేస్తాయి.
ఇక్కడ ఉన్న ఈ తేనెటీగలు ఆరు వారాలు మాత్రమే బ్రతుకుతాయి.
ఇది తమ తర్వాత తరానికి మంచి చేయడం కోసం చచ్చిపోయేయటంతగా
కష్టపడి పని చేస్తున్నాయి.
-వీటి నుండి మనం కూడా కొంచెం నేర్చుకోవాలి. -నిజమే.
మనం తేనెటీగల నుండి చాలా నేర్చుకోగలం.
-ఓరి, దేవుడా. -ఓహ్, వావ్.
సరే.
అమ్మో.
వీటిలో చాలా వాటిని మనం నర్స్ తేనెటీగలు అంటాం.
ఇవి భలే ఉన్నాయి.
-మీరు వీటిని పట్టుకుంటారా? -సరే.
అయితే మీరు…
-ఆమెను పట్టుకోనివ్వండి. -నేను పట్టుకుంటా.
తన కొడుకుని ఇంప్రెస్ చేయాలి అనుకుంటుంది.
హాయ్, చార్లెట్, ఎయిడెన్ ఇంకా జాస్పర్.
అమ్మ ఇవాళ కొన్ని తేనెటీగలతో గడుపుతుంది.
అలాగే పక్కన మీ బామ్మ కూడా నిలబడి ఉంది.
-అద్భుతం. అందింది. -అందిందా?
వావ్.
నాకున్న ఈ భయం నేటితో పోతుంది.
-ఇవాళే. -నేను పట్టుకోబోతున్నాను.
చూడు, జాస్మిన్. ఇలా చూడు.
-నిన్ను చూస్తుంటే చాలా గర్వంగా ఉంది. -నన్ను తలుచుకుంటే నాకు కూడా అలాగే ఉంది!
మిమ్మల్ని చూస్తుంటే గర్వంగా ఉంది.
మనం దమ్మున్న మహిళల గురించి మాట్లాడినప్పుడు,
వాళ్లకు నిరాశ ఎదురు కాదని, లేక భయం వేయదనో,
ఎదురుదెబ్బలు తగలవనో కాదు.
కొన్నిసార్లు ముందడుగు వేయడానికి మనకు ఇతరుల సహాయం కావాలి.
-అవును. -మా జీవితంలో అలాగే జరిగింది.
నేను నా మొదటి ఏడాది మెడికల్ స్కూల్ లో ఫెయిల్ అయ్యాను.
అది నా జీవితంలోనే అత్యంత బాధాకరమైన విషయం, ఇప్పటికీ గుర్తుంది.
"నేను మెడికల్ స్కూల్ లో చదవడం దండగ ఏమో" అనుకున్నాను.
అప్పుడు మా అమ్మ వచ్చి,
"జాస్మిన్, నువ్వు ఇది చేయగలవు. కాస్త సర్దుకోవాలి అంతే" అంది.
మనం జీవితంలో విజయం సాధించాలి అనుకున్నప్పుడు తెలుసుకోవాల్సిన అత్యంత
ముఖ్యమైన విషయం వైఫల్యం తర్వాత ఎలా సర్దుకుంటాం అనే విషయమే.
-ఆమెన్! -అది నిజం.
నూతన సాహసాలను చేస్తూ
ఆ అనుభవాలను మీ అమ్మతో పంచుకోవడం కంటే గొప్ప విషయం ఇంకేం లేదు.
ఈ అద్భుతమైన ఫోటోలు చూడు.
-మనం చాలా ఎంజాయ్ చేసాం. -ఓరి, నాయనో.
ఓరి, దేవుడా, చెల్సీ.
నీతో కలిసి ప్రపంచం అంతా చుట్టడం వైట్ హౌస్ లో ఉండగా నాకు దక్కిన
-అత్యంత సంతోషకరమైన అనుభవం. -నిజమే.
నా జ్ఞాన పరిమితులు
ఇది మనం తాజ్ మహల్ దగ్గర దిగిన ఫోటో. అది చాలా అందమైన ఈరోజు.
నేను ఎదుర్కొంటున్న ప్రతీ అనుభవం నీకు తెలిసేలా చేసి, నీ జీవితం మెరుగయ్యేలా చేయడానికి
నేను చాలా ప్రయత్నించాను.
అది చేయగలడం చాలా గొప్ప అవకాశం,
ఆ అనుభవాలను నీతో పంచుకున్నందుకు చాలా సంతోషం.
నాకు కూడా.
నేను అనేక వేలమంది ధైర్యవంతులైన, దమ్మున్న వ్యక్తులను కలుసుకోగలడం నా అదృష్టం.
ముఖ్యంగా, తమ పిల్లల కోసం పోరాడుతూ,
వారికి మెరుగైన జీవితాన్ని అందించడానికి
బలమైన వ్యవస్థలతో పోరాడే మహిళలు.
అది నిజంగా మనలో స్ఫూర్తిని నింపి, వినయపూర్వకంగా చేస్తుంది.
నేను నా పాత స్నేహితురాలు, డోలొరెస్ హ్యూర్ట గురించి ఆలోచించినప్పుడు అలాగే అనిపిస్తుంది.
ఆమె గొప్ప లేబర్ లీడర్, సీజర్ చావెజ్ తో కలిసి…
డోలొరెస్ హ్యూర్ట - లేబర్ లీడర్ మరియు పౌరహక్కుల కార్యకర్త
…కాలిఫోర్నియా ద్రాక్ష తోటల పనివారికి యూనియన్ ని ఏర్పరచడానికి పోరాడింది.
ఆమె పని ప్రదేశంలోని ప్రమాదకరమైన పరిస్థితులకు,
హానికరమైన మందులు ఇంకా అరకొర జీతాలకు వ్యతిరేకంగా పోరాడింది.
దేశవ్యాప్తంగా ద్రాక్షల బహిష్కరణ జరగడానికి వెనుకున్న వారిలో ఆమె కూడా ఒకరు.
గత ఏడాది వేయి మంది ప్రాణాలు కోల్పోయారు.
అది తెలిసి జనం, "ఎక్కడ? వియత్నాంలోనా?" అంటారు.
అందుకు నేను, "కాదు, యునైటెడ్ స్టేట్స్ ఆఫ్ అమెరికా పొలాల్లో" అంటుంటా.
కార్మికులు తిరగబడుతున్నారు.
దేశవ్యాప్తంగా స్ట్రైక్ లు జరగబోతున్నాయి,
మాకు సమానత్వం చేకూరే వరకు అది ఆగదు.
డోలొరెస్ హ్యూర్ట, నా పాత స్నేహితురాలు యూనియన్ తో కలిసి పని చేసింది…
రాబర్ట్ ఎఫ్. కెన్నిడి
ఆమె లేబర్ హక్కుల కోసం, మానవ హక్కుల కోసం, అలాగే మహిళల హక్కుల కోసం
నిరసనను ముందుండి నడిపించింది.
-అలాగే ఆమెకు 11 మంది పిల్లలు. -పదకొండు మంది పిల్లలు.
ముప్పై ఏళ్లలో 11 మందిని కన్నది.
ఈ ప్రపంచంలోని ప్రతీది ఒక మహిళ శరీరం నుండి వచ్చిందే!
బేకర్స్ ఫీల్డ్ కాలిఫోర్నియా
ఇన్నేళ్ల తర్వాత కూడా, డోలొరెస్ ఊపు తగ్గలేదు.
ఆమె కూతుళ్లది కూడా అదే ధోరణి,
వారిలో అనేకమంది నేడు డోలొరెస్ హ్యూర్ట ఫౌండేషన్ ని నడిపిస్తూ,
రాబోయే తరాల నాయకులకు అండగా నిలుస్తూ
వారికి అవసరమయ్యే ట్రైనింగ్ అందజేస్తున్నారు.
నేను ఈ మిర్చిలను కాల్చి వండుతున్నప్పుడు
వచ్చే ఆ వాసన నాకు మా బామ్మని గుర్తుచేస్తుంది.
లోరి డి లియోన్ ఆర్కైవల్ ప్రాజెక్ట్ డైరెక్టర్
ఆమె టమాలెస్ చేసేది.
మేము మా అమ్మ నుండి వంట చేయడం నేర్చుకోలేదు.
కమీల చావెజ్ ఎగ్జిక్యూటివ్ డైరెక్టర్
లేదు. ఆమె ఏడాదిలో కొన్ని సార్లే వండుతుంది.
ఎందుకంటే అమ్మ నిరంతరం బిజీ. బయట తన పని చేస్తుండగా
మేము మా చుట్టూ ఉన్న వారి నుండి అనేక విషయాలు నేర్చుకునేవారం.
ఏంజెలా కాబ్రేరా ఎగ్జిక్యూటివ్ బోర్డు సభ్యురాలు
డోలొరెస్ ని ఎప్పుడు కలుస్తానా అని ఉంది. మనం టమాలెస్ చేస్తాం అనుకుంటా.
-మనం కచ్చితంగా టమాలెస్ చేస్తాం. -నాకు టమాలెస్ ఇష్టం అని నీకు తెలుసు.
హలో!
-ఓరి, నాయనో, మిమ్మల్ని కలవడం చాలా సంతోషం. -మమ్మల్ని ఆహ్వానించినందుకు థాంక్స్.
మా ఇంటికి స్వాగతం!
ఇది భలే ఆసక్తిగా ఉంది. మీ కూతుళ్ళందరూ ఒకే చోట ఉన్నారు.
వీళ్ళు లేకపోయి ఉంటే, నేను ఏదీ సాధించి ఉండేదాన్ని కాదని చెప్పాల్సిందే.
నా చిన్న కొడుకు, రిక్కీ అంటుంటాడు, "నాకు నలుగురు అమ్మలు" అని.
మనం ఇక కూర్చొని టమాలెస్ చేద్దామా?
ఏదీ తినేయకుండా మీరు ఎలా పని పూర్తి చేస్తున్నారు?
అన్నీ పచ్చివి కదా.
-ఇది పచ్చి పిండి లాంటిది. -అంటే…
అంటే మీరు పచ్చి పిండి తినరా ఏంటి?
-అది నిజంగానే తినకూడదు. -నేను అదే అనబోతున్నాను.
మీరంతా టమాలెస్ చేయడం ఎన్నేళ్లకు నేర్చుకున్నారు?
నేను 18 ఏళ్లకు నేర్చుకున్నాను.
నాకు ఇది నేర్పిన వ్యక్తి హెలెన్ చావెజ్, ఆమె సీజర్ భార్య.
మీ మొదటి నిరసన మీకు గుర్తుందా?
మరియ ఎలెనా చావెజ్ కాలిఫోర్నియా వాక్స్
నాకు గుర్తులేదు, ఎందుకంటే నేను చిన్నప్పటి నుండి నిరసనల మధ్యే పెరిగాను.
మేము ద్రాక్షల బహిష్కరణ చేసినప్పుడు నాకు గుర్తుంది. సేఫ్ వే ల ముందు నిలబడటం గుర్తుంది.
జాతీయ ద్రాక్షల బహిష్కరణ మార్చ్ 10, 1969
ఈ పిల్ల మా అందరికంటే ఎక్కువ మందిని ఆపింది. అందరికీ పాంప్లెట్ లు ఇచ్చి,
"ద్రాక్ష పళ్లలో మందులు ఉన్నాయి" అనేది.
ఆ పని చేసినప్పుడు నాకు ఆరేళ్ళు.
వీళ్ళ చిన్నప్పుడు వీళ్లకు ఆట సమయం అంటూ ఉండేది కాదు.
నిరసనల సమయమే.
మీరు మీ ఫ్రెండ్ ని కూడా చేర్చారా?
రెండవ తరగతిలో, "ఈ శనివారం మేము ఒక గొప్ప పని చేయబోతున్నాం" అని పిలిచి ఉంటారు.
డే ల పాజ్ లో, ఒక పాత హాస్పిటల్ ఉండేది,
ఆ ప్రదేశంలో పిల్లలు రాత్రులు గడపడానికి ఇష్టం చూపించేవారు,
ఒకసారి మా అమ్మ తన కారులో సామాన్లు పెడుతుండగా,
పిల్లలు, హ్వనితా ఇంకా మిగతా వాళ్ళు, అందరికీ పది, లేదా 11 ఏళ్ళు అనుకుంటా.
అందరూ వచ్చి, "రాత్రికి మేము అక్కడ ఉండొచ్చా?" అని అడిగితే, మా అమ్మ అందుకు, "కుదరదు" అంది.
అందుకు హ్వనితా, "ఎందుకు కాదు?" అని అడిగింది.
"రిక్కీని పోనిచ్చావు," మా అన్న, "నిన్న… రాత్రి వాడు వెళ్ళడానికి ఒప్పుకున్నావు" అంది.
అప్పుడు నేను, "ఇది లింగ వివక్షలా ఉంది. మనం నిరసన తెలపాలి" అన్నాను.
అప్పుడు అందరూ కర్రలు పట్టుకుని, మా అమ్మ కారు చుట్టూ తిరుగుతూ,
ఆమెను వెళ్లనివ్వలేదు.
వాళ్ళు కారు చుట్టూ తిరుగుతూ, "సెక్సిస్ట్. సెక్సిస్ట్." అని అరిచారు.
అప్పుడు కమిలా చిన్న పిల్ల… దానికి బహుశా అయిదు లేదా ఆరేళ్ళు…
అది కారు చుట్టూ తిరుగుతూ, "సెక్సీ. సెక్సీ" అని అరిచింది.
ఈ కథ భలే ఉంది. మీ కార్యనిర్వహణను ఇంట్లో కూడా వదలలేదు.
-అన్నీ పూర్తయ్యాయి. -టమాలెస్ వాసన వస్తుంది.
మిమ్మల్ని ఇలా కలవడం చాలా బాగుంది,
మీ కూతుళ్లతో.
నేను మిమ్మల్ని ఒకటి అడగాలి, డోలొరెస్,
మీ పిల్లల్ని పెంచుతూ, మీరు ఎలా అంతపెద్ద
ఉద్యమాన్ని నడపగలిగారు?
అంటే, హ్వనితానే తీసుకుందాం, నేను దాన్ని వదిలి వెళ్తే అన్నం తినేది కాదు,
కాబట్టి నేను నా చర్చలన్నిటికి ఆ పిల్లను తీసుకునే వెళ్లేదాన్ని.
అలాగే నేను నా పెద్ద కూతుళ్లపై కూడా ఆధారపడాల్సి వచ్చింది,
చిన్న వారిని చూసుకోవడంలో వాళ్ళు చాలా సహాయం చేసారు.
మాకు, తను అస్తమాను బయటకు వెళ్లడం చాలా కష్టంగా ఉండేది.
మీరు కూడా అలాంటి అనుభవాన్ని అనుభవించారా?
వీళ్లకు అనుకోని చెడు జరిగిందనే పీడకలలు నాకు రావడం గుర్తుంది.
నాకు తెలిసి అందుకే వాళ్ళు నిరంతరం ఒకరు
నాతో ఉండేలా చాలా కష్టపడి ప్లాన్ చేసుకొని పనిచేసేవారు అనుకుంటా.
నాకు తోబుట్టువులు ఎవరూ లేరు.
నా తోటి కజిన్స్ కూడా ఎవరూ నాకు లేరు.
నేను ఒక్కదాన్నే పెరిగాను.
కాబట్టి మీతో పోల్చితే నా అనుభవం చాలా వేరు.
ఆమె ర్యాలీలు ఏర్పాటు చేయడం ప్రారంభించినప్పుడు
మా అమ్మను ఒంటరి తల్లి అనే అనాలి.
అంటే, మేము పొలంలో పని చేసే కార్మికులు మీటింగులు పెట్టుకొనే
ప్రదేశాల్లో ఉంటూ ఆడుకునేవారం.
డోలొరెస్ హ్యూర్ట అంటే ఎవరు అని మీ పిల్లలకు, మనవలకు ఏమని చెప్తారు?
నేను నా చిన్ననాటి అనుభవాలను పంచుకోవడానికి ప్రయత్నిస్తుంటాను…
అలీషియా హ్యూర్ట ప్రెసిడెంట్ కి అసిస్టెంట్
…కొన్నిసార్లు అవి మంచి అనుభవాలు కావు.
నేను ఏది చెప్పినా, వాళ్ళ అమ్మమ్మ ఆ పని ఎందుకు చేసేదో
ఆమె ఎందుకు ఇల్లు వదిలి వెళ్లేదో
కంటికి కనబడేలా వివరించి చెప్తుంటాను.
మా అమ్మ మా అందరి విషయంలో,
మమ్మల్ని నిరసనలకు తీసుకెళ్ళే ముందు ఆ సమస్య ఏంటి, ఎందుకు ఆ పని చేస్తున్నాం
అని మాకు చెప్పినట్టు…
నా పిల్లలకు నేను అన్నీ అలాగే నేర్పించాను.
మా పిల్లలు కూడా ఏదొక విధంగా ప్రజా సేవలోనే
స్థిరపడ్డారు అనుకుంటా.
మా పనిని కొనసాగించడం ఎంత ముఖ్యమో వాళ్ళు అర్థం చేసుకున్నారు.
మనం, "సరే, నేను ఇది చేశాను,
ఇక నా పని పూర్తయింది" అని ఎప్పుడూ ఊరుకోకూడదు.
మా క్షేమం చూసుకునే అనేకమంది గొప్పవారి కథలు వాళ్లకు చెప్తుంటాను. నవ్వు తెప్పించే కథలు.
ఒకసారి, వాళ్ళు మా అమ్మ కారు టైర్లు కోసేశారు, అయినా మా అమ్మ మమ్మల్ని స్కూలుకి పంపింది.
మేము అందరం స్కూల్ కి వెళ్లాల్సిన పని ఉండదు అనుకున్నాం. కానీ…
ఆమె, "ఇది మంచు పడిన రోజు లాగే, కారు టైర్ కోయబడిన రోజు" అని ఉంటారు.
మీ అమ్మ, "లేదు" వెళ్లాల్సిందే అని ఉంటారు.
-అవును. "మీరు వెళ్లాల్సిందే." -"స్కూలుకు వెళ్లాల్సిందే."
డిలానో మాకు ఏం చేయగలమో చేసి చూపించింది.
ఇప్పుడిక కార్మికులు ఏమాత్రం ఒంటరి వారు కాదు.
చాలా మందికి తెలియని విషయం ఏంటంటే
మీరు తరచుగా అరెస్ట్ అయ్యేవారు.
అనేకసార్లు దెబ్బలు తిన్నారు.
ప్రతీ దానికి చెల్లించాల్సిన మూల్యం ఉంటుంది. కదా?
1960ల్లో,
ఆ వాకి వే ఆఫ్ నాలెడ్జ్ అనే ఒక పుస్తకం ఉండేది.
అందులో నాకు ఎప్పటికీ గుర్తుండిపోయే ఒక వాక్యం ఉంది.
"న్యాయం కోసం పోరాడాలని నిర్ణయించుకున్నప్పుడు,
అనేక బాణాలను ఎదుర్కోవాల్సి వస్తుందని గుర్తుంచుకోవాలి."
సీజర్ చావెజ్ సమాధి దగ్గర నాకు గద్ద ఈక ఒకటి
అదృష్టవశాత్తు ఇవ్వబడింది.
ఆ గద్ద ఆత్మతో పాటు,
ఈ పొగ మన ప్రార్థనలను సృష్టికర్త వద్దకు తీసుకెళుతుంది.
ఇవాళ ఇక్కడ ఉన్నవారంతా, ఇదే ఉత్సాహంతో
తమ సమాజానికి ఇంకా మంచి చేయడానికి అవసరమైన శక్తి పొంది ఇక్కడి నుండి వెళ్లాలని మా ప్రార్థన.
తమ ఉద్దేశంలో సమాజంలో సరిగ్గా
లేని ఒక విషయంలో మార్పు తీసుకురాగలము అని మీరు జనానికి
అర్థమయ్యేలా ఎలా చేస్తారు?
మనం జనాన్ని నడిపించేటప్పుడు,
వాళ్ళు నాయకత్వాన్ని తీసుకొని ముందుకు నడవాలని తెలిసేలా చేయాలి.
వాళ్ళు పని చేయాలి,
ఆ పని చేయకపోతే, మార్పు రాదని
వాళ్ళు అర్థం చేసుకోవాలి.
ఎవరైనా ఒక కార్యకర్త కాగలరని నేను అస్తమాను అంటుంటాను.
అవును. మీరు మీ పిల్లల్ని కూడా కార్యకర్తలుగా పెంచారు.
అది చాలా గొప్ప విషయం.
కలిసి ఉద్యమించే కుటుంబం ఎప్పటికీ కలిసే ఉంటుంది.
వస్తున్నారు.
డోలొరెస్ మనవులు
అందరికీ హాయ్.
హాయ్.
సాలూడ్.
చీర్స్!
ఇంత పెద్ద మార్పు తీసుకు వచ్చిన
మహిళ నాకు తల్లి కావడం నిజంగా నా భాగ్యం.
అదే గుణాలను మేము మా పిల్లలకు నేర్పించాం అని నా ఉద్దేశం.
అది చాలా గొప్ప పని, కదా? మనం కొనసాగించాలి. బాధ్యతను మోయాలి.
ఆ బాధ్యతను వదులుకోకూడదు.
ఒక మంచి తల్లి కావడం అంటే, అన్నిటికన్నా ముఖ్యంగా ప్రేమతో ముడిపడిన విషయం అని నా ఉద్దేశం.
వారు అత్యుత్తమమైన మనుషులుగా తమను తాము మలచుకోవడానికి మనం ఉండాలి
అలాగే ఏది ఏమైనా వారితో మనం ఉంటాం అని తెలిసేలా చేయాలి.
అన్నిటికన్నా ముఖ్యమైన ఫీలింగ్ ఏదైనా ఉందంటే, అది మనం నిర్మించుకునే కుటుంబమే,
ఎందుకంటే ఏది ఏమైనా, చివరికి ఆ బంధం ఇంకా ప్రేమే నిలుస్తాయి.
ఇదొక కుటుంబం. మేము ఒక కుటుంబం.
నేను అందరిలాంటి ఆంటీని కాకపోవచ్చు, అయినా కూడా నేను ఆంటీనే.
నేను మా అమ్మ గురించి ఆలోచించినప్పుడు,
ఆమె నాకు నేర్పిన అన్నిటికన్నా ప్రాముఖ్యమైన విషయం
నాలాంటి వ్యక్తిని నేను ఒక్కదాన్ని మాత్రమే ఉంటాననే.
ఆ ప్రత్యేకతను పూర్తిగా వినియోగించుకోవడానికి నేను ఏం చేస్తున్నాను?
ఆ బంధమే ముఖ్యం, దానిని సరిగ్గా నిర్మించుకోగలిగితే,
అంతా చక్కగా చేసినట్టే.
లవ్ యు, చాలా.
సబ్ టైటిల్స్ అనువదించింది: జోసెఫ్